
ΤΕΥΧΟΣ ΔΕΥΤΕΡΟ 


Αρ 


. Φύλλου 335 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταβίβαση αρμοδιοτήτων της Γενικής Διεύθυν¬ 
σης Εσωτερικής Οργάνωσης και Λειτουργίας της 
Περιφέρειας Κεντρικής Μακεδονίας στους Αντι- 
περκρερειάρχες και στον Εκτελεστικό Γραμματέα 
της Περιφέρειας Κεντρικής Μακεδονίας καθώς και 
παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ ΠΕΡΙ¬ 
ΦΕΡΕΙΑΡΧΗ», στους Αντιπεριφερειάρχες, στον Εκτε¬ 
λεστικό Γραμματέα, στον Προϊστάμενο της Γενικής 
Διεύθυνσης, καθώς και στους Προϊσταμένους των 
Διευθύνσεων, Υποδιευθύνσεων και Τμημάτων της 
Γενικής Διεύθυνσης Εσωτερικής Οργάνωσης και Λει¬ 
τουργίας της Περιφέρειας Κεντρικής Μακεδονίας. 

2 Μεταβίβαση αρμοδιοτήτων των Αυτοτελών Υπη¬ 
ρεσιών της Περιφέρειας Κεντρικής Μακεδονίας 
στους Αντιπεριφερειάρχες και στον Εκτελεστικό 
Γραμματέα της Περιφέρειας Κεντρικής Μακεδονί¬ 
ας, καθώς και παροχή εξουσιοδότησης υπογραφής 
εγγράφων, αποφάσεων και άλλων πράξεων «ΜΕ 
ΕΝΤΟΛΗ ΠΕΡΙΦΕΡΕΙΑΡΧΗ», στους Προϊσταμένους 
των Αυτοτελών Υπηρεσιών της Περιφέρειας Κε¬ 
ντρικής Μακεδονίας. 


ΑΠΟΦΑΣΕΙΣ 

Αριθμ. οικ. 30140 (386) (1) 

Μεταβίβαση αρμοδιοτήτων της Γενικής Διεύθυνσης 
Εσωτερικής Οργάνωσης και Λειτουργίας της Περι¬ 
φέρειας Κεντρικής Μακεδονίας στους Αντιπεριφε- 
ρειάρχες και στον Εκτελεστικό Γραμματέα της Περι¬ 
φέρειας Κεντρικής Μακεδονίας καθώς και παροχή 
εξουσιοδότησης υπογραφής εγγράφων, αποφάσε¬ 
ων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡ¬ 
ΧΗ», στους Αντιπεριφερειάρχες, στον Εκτελεστικό 
Γραμματέα, στον Προϊστάμενο της Γενικής Διεύθυν¬ 
σης, καθώς και στους Προϊσταμένους των Διευθύν¬ 
σεων, Υποδιευθύνσεων και Τμημάτων της Γενικής 
Διεύθυνσης Εσωτερικής Οργάνωσης και Λειτουργί¬ 
ας της Περιφέρειας Κεντρικής Μακεδονίας. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 113,159,160,186, 242, 282 
και 283 του ν. 3852/2010 «Νέα Αρχιτεκτονική της Αυτοδι¬ 


οίκησης και της Αποκεντρωμένης Διοίκησης-Πρόγραμμα 
Καλλικράτης» (ΦΕΚ87/Α/7-6-2010), όπως τροποποιήθηκε, 
συμπληρώθηκε και ισχύει. 

2. Τις διατάξεις του ν.3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ».(ΦΕΚ 26/Α/09-02-2007), όπως 
τροποποιήθηκε, συμπληρώθηκε και ισχύει. 

3. Τις διατάξεις των άρθρων 5 και 7 παρ. 2 περ. β. του 
ν. 3469/2006 «ΕθνικόΤυπογραφείο, Εφημερίςτης Κυβερ- 
νήσεως και λοιπές διατάξεις» (ΦΕΚ131/Α/28-6-2006). 

4. Τις διατάξεις των άρθρων 9 και 18 του ν. 2690/1999 
«Κώδικας Διοικητικής Διαδικασίας» (ΦΕΚ45/Α/09-03-1999) 
όπως τροποποιήθηκε και ισχύει. 

5. Τις υπ' αριθμ. 81320 και 77909 / 01 -12-2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ. 4302./τ.Β/30-12-2016), με τις 
οποίες εγκρίθηκε η τροποποίηση του Οργανισμού της 
Περιφέρειας Κεντρικής Μακεδονίας (π.δ. 133/2010, ΦΕΚ 
226/τ.Α/27-12-2010). 

6. Τις διατάξεις των άρθρων 54 και 90 του π.δ. 63/2005 
(ΦΕΚ 98 Α/22-4-05) «Κωδικοποίηση της νομοθεσίας για 
την Κυβέρνηση και τα κυβερνητικά όργανα.». 

7. Την υπ' αριθμ. Γ.ΠΚΜ/οικ. 1827/08-06-2016 από¬ 
φαση του Περιφερειάρχη περί ορισμού Αντιπεριφε- 
ρειαρχών και ανάθεσης τομέων ευθύνης τους (ΦΕΚ 
321/Υ.Ο.Δ.Δ/21-06-2016). 

8. Την υπ' αριθμ. 353591 (7730)/10-9-2014 απόφαση 
του Περιφερειάρχη Κεντρικής Μακεδονίας περί διορισμού 
Εκτελεστικού Γραμματέα (ΦΕΚ 1253/τ.Γ/19-9-14). 

9. Την υπ' αριθμ. 461114(9980)/18-11-2014 απόφα¬ 
ση του Περιφερειάρχη Κεντρικής Μακεδονίας περί με¬ 
ταβίβασης συγκεκριμένων αρμοδιοτήτων και παροχή 
εξουσιοδότησης υπογραφής εγγράφων, αποφάσεων και 
άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στους 
Αντιπεριφερειάρχες, στον Εκτελεστικό Γραμματέα και 
στους Προϊστάμενους Γενικών Διευθύνσεων, Διευθύνσε¬ 
ων, Τμημάτων και Γραφείων της Περιφέρειας Κεντρικής 
Μακεδονίας (ΦΕΚ. 3129/τ.Β/21-11 -2014), όπως τροποποι¬ 
ήθηκε και συμπληρώθηκε 

10. Τις υπ' αριθμ. οικ. 19759(331 )/15-01-2016 και οικ. 
563171 (9593)/22-12-2015 αποφάσεις του Περιφερειάρ¬ 
χη Κεντρικής Μακεδονίας (ΦΕΚ 63/τ.Β/22-01-2016, ΦΕΚ 
2978/τ.Β/31 -12-2015) περί εξουσιοδότηση υπογραφής «με 
εντολή Περιφερειάρχη» και μεταβίβαση αρμοδιοτήτων 
στους Αντιπεριφερειάρχες. 

11. Την αριθμ. ΔΟΑ/οικ.26601/10-10-2007 εγκύκλιο 
του Υπουργείου Εσωτερικών και την αρίθμ. ΔΟΑ/οικ. 
8638/26-03-2013 εγκύκλιο του Υπουργείου Διοικητικής 

Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα δι¬ 
οικητικά έγγραφα. 

12. Την ανάγκη απλούστευσης διαδικασιών, για τη σύντο¬ 
μη διεκπεραίωση υπηρεσιακών θεμάτων και την εξασφά¬ 
λιση της εύρυθμης και αποδοτικής λειτουργίας των υπη¬ 
ρεσιών της Γενικής Διεύθυνσης Εσωτερικής Οργάνωσης 
και Λειτουργίας της Περιφέρειας Κεντρικής Μακεδονίας. 

13. Το γεγονός ότι από την παρούσα απόφαση δεν 
προκαλείται δαπάνη σε βάρους του Κρατικού Προϋπο¬ 
λογισμού ή της Περιφέρειας Κεντρικής Μακεδονίας, απο¬ 
φασίζουμε: 

Α) Τη μεταβίβαση αρμοδιοτήτων της Γενικής Διεύθυν¬ 
σης Εσωτερικής Οργάνωσης και Λειτουργίας της Περιφέ¬ 
ρειας Κεντρικής Μακεδονίας στους Αντιπεριφερειάρχες 
της Μητροπολιτικής Ενότητας Θεσσαλονίκης και των Πε¬ 
ριφερειακών Ενοτήτων Ημαθίας, Κιλκίς, Πέλλας, Πιερίας, 
Σερρών και Χαλκιδικής, στον Αντιπεριφερειαρχη τομέα 
ευθύνης Οικονομικών, Διαφάνειας και Ηλεκτρονικής Δι¬ 
ακυβέρνησης της Περιφέρειας Κεντρικής Μακεδονίας, 
καθώς και στον Εκτελεστικό Γραμματέα της Περιφέρειας 
Κεντρικής Μακεδονίας ως εξής: 

Α.1) Στους Αντιπεριφερειάρχες της Μητροπολιτικής Ενό¬ 
τητας Θεσσαλονίκης και των Περιφερειακών Ενοτήτων 
Ημαθίας, Κιλκίς, Πέλλας, Πιερίας, Σερρών και Χαλκιδικής, 
ως ακολούθως: 

Ι.Την πρόσληψη προσωπικού ΙΔΟΧ, μερικής απασχό¬ 
λησης, σύμβασης μίσθωσης Έργου, του ιατρού εργασίας 
καθώς και του τεχνικού ασφαλείας χωρικής τους αρμο¬ 
διότητας, με εξαίρεση την ανακοίνωση και την απόφαση 
πρόσληψης / απόλυση αυτών. 

2. Την προκήρυξη πρόσληψης ειδικού συμβούλου ή 
επιστημονικού ή ειδικού συνεργάτη για τις ανάγκες του 
Αντιπεριφερειαρχη της αντίστοιχης Μητροπολιτικής / 
Περιφερειακής τους Ενότητας, την απόφαση πρόσληψης 
αυτού, τη σύμβαση και λύση σύμβασης καθώς και την 
αποδοχή παραίτησης. 

3. Τον ορισμό υπαλλήλου ως τεχνικού ασφαλείας ή ια¬ 
τρού εργασίας. 

4. Την πρακτική άσκηση σπουδαστών ΑΕΙ,ΤΕΙ και I ΕΚ. 

5. Τη χορήγηση άδειας άσκησης Διδακτικού ή Ιδιωτικού 
Έργου στους υπαλλήλους των υπηρεσιών χωρικής τους 
αρμοδιότητας. 

6. Τον ορισμό υπαλλήλων για τη χορήγηση της υποση¬ 
μείωσης της Σύμβασης της Χάγης (ΑΡ05ΤΙΕΕΕ). 

7. Τις τοποθετήσεις ωφελούμενων σε υπηρεσίες χωρικής 
τους αρμοδιότητας. 

δ.Την παράταση ανάθεσης καθηκόντων έως έξι (6) μήνες 
σε υπαλλήλους υπηρεσιών χωρικής τους αρμοδιότητας. 

9. Την αναγνώριση συνάφειας μεταπτυχιακών / διδα¬ 
κτορικών σπουδών και προϋπηρεσίας των υπαλλήλων 
(μόνιμοι, ΙΔΑΧ, ΙΔΟΧ κ.λπ.) των υπηρεσιών χωρικής τους 
αρμοδιότητας. 

10. Τη βαθμολογική και μισθολογική μεταβολή / εξέλι¬ 
ξη των υπαλλήλων (μόνιμοι, ΙΔΑΧ κ.λπ.) των υπηρεσιών 
χωρικής τους αρμοδιότητας. 

11. Την προαγωγή και μονιμοποίηση των υπαλλήλων 
των υπηρεσιών χωρικής τους αρμοδιότητας. 

12. Τη λύση υπαλληλικής σχέσης ή σύμβασης εργασί¬ 
ας υπαλλήλου έπειτα από παραίτηση και την αυτοδίκαιη 
επάνοδο στην υπηρεσία λόγω μη εκλογής του ως αιρετού 
ή λόγω πλάνης, χωρικής τους αρμοδιότητας. 


13. Την απόλυσητων μονίμων υπαλλήλων και των υπαλ¬ 
λήλων ΙΔΑΧ χωρικής τους αρμοδιότητας, λόγω ορίου ηλι¬ 
κίας ή λόγω σωματικής ή πνευματικής ανικανότητας. 

14. Τη μετάταξη σε κλάδο ίδιας ή ανώτερης κατηγορίας 
των υπαλλήλων χωρικής τους αρμοδιότητας. 

15. Την ανάθεση δημοσίων συμβάσεων έργων, προμη¬ 
θειών, υπηρεσιών και εργασιών έπειτα από διαγωνιστικές 
διαδικασίες ή με απευθείας ανάθεση ως προς την έγκριση 
των συντασσόμενων τευχών (προσκλήσεων, αποφάσεων 
ανάθεσης και συμβάσεων) καθώς και την τροποποίηση 
αυτών, που αφορούν στις υπηρεσίες χωρικής τους αρ¬ 
μοδιότητας. 

16. Όλες τις αρμοδιότητες του διατάκτη, κατά την ισχύ- 
ουσα νομοθεσία, ως προς την ανάληψη υποχρεώσεων, 
τη διαχείριση και διάθεση πιστώσεων και την εν γένει 
πραγματοποίηση δαπανών της οικείας Μητροπολιτικής / 
Περιφερειακής Ενότητας 

17. Τη χορήγηση εφάπαξ αποζημίωσης και την καταβο¬ 
λή αποζημίωσης στους δικαιούχους υπαλλήλους χωρικής 
τους αρμοδιότητας. 

18. Την επιστροφή αχρεωστήτως καταβληθέντων χρη¬ 
ματικών πόσων χωρικής τους αρμοδιότητας 

19. Τη διαπίστωση εκτέλεσης έργου Μεταφοράς Μα¬ 
θητών Α/μιας και Β/μιας Εκπαίδευσης χωρικής τους αρ¬ 
μοδιότητας. 

20. Τις βεβαιώσεις υλοποίησης προγραμμάτων κοινω¬ 
φελούς εργασίας ή άλλων προγραμμάτων απασχόλησης 
καθώς και τις μηνιαίες καταστάσεις πληρωμής των ωφε- 
λουμένων χωρικής τους αρμοδιότητας. 

21. Τις δηλώσεις ακινήτων στο Εθνικό Κτηματολόγιο, 
χωρικής τους αρμοδιότητας. 

22. Την απόφαση ορισμού υπολόγων για την έκδοση 
χρηματικών ενταλμάτων προπληρωμής χωρικής τους 
αρμοδιότητας. 

23. Τον ορισμό εκκαθαριστή μισθοδοσίας σταθερών και 
διαρκούς ή περιοδικού χαρακτήρα δαπανών. 

Α.2) Στον Αντιπεριφερειάρχη τομέα ευθύνης Οικονο¬ 
μικών, Διαφάνειας και Ηλεκτρονικής Διακυβέρνησης της 
Περιφέρειας Κεντρικής Μακεδονίας ως ακολούθως: 

Ι.Την ανάθεση δημοσίων συμβάσεων έργων, προμη¬ 
θειών, υπηρεσιών και εργασιών έπειτα από διαγωνιστικές 
διαδικασίες ή με απευθείας ανάθεση ως προς την έγκριση 
των συντασσόμενων τευχών (προσκλήσεων, αποφάσεων 
ανάθεσης και συμβάσεων) καθώς και την τροποποίηση 
αυτών, που αφορούν σε περισσότερες της μίας Περιφερει¬ 
ακές Ενότητες ή στο σύνολο της Περιφέρειας Κεντρικής 
Μακεδονίας καθώς και του Προϋπολογισμού Έδρας, με 
εξαίρεση όσων αφορούν Αντιπεριφερειάρχη άλλου τομέα 
ευθύνης. 

2. Όλες τις αρμοδιότητες του διατάκτη, κατά την ισχύ- 
ουσα νομοθεσία, ως προς την ανάληψη υποχρεώσεων, τη 
διαχείριση και διάθεση πιστώσεων και την εν γένει πραγ¬ 
ματοποίηση δαπανών Προϋπολογισμού Έδρας. 

3. Την αλληλογραφία προς Υπουργεία, Ελεγκτικούς Μη¬ 
χανισμούς, Τράπεζες κ.λπ. επί οικονομικών θεμάτων της 
Περιφέρειας Κεντρικής Μακεδονίας. 

4. Τη διαχείριση τραπεζικών λογαριασμών της Περιφέ¬ 
ρειας Κεντρικής Μακεδονίας. 

Α.3) Στον Εκτελεστικό Γραμματέα της Περιφέρειας Κε¬ 
ντρικής Μακεδονίας ως ακολούθως: 

1. Την έκθεση αναγκαιότητας και τη σύμφωνη γνώμη 
για διορισμό, πρόσληψη, μετάταξη, μεταφορά, απόσπαση, 

κινητικότητα κ.α. από και προς την Περιφέρεια Κεντρικής 
Μακεδονίας καθώς και τις αποφάσεις αυτών. 

2. Την ανακοίνωση πρόσληψης προσωπικού ΙΔΟΧ, Με¬ 
ρικής απασχόλησης, Σύμβασης Μίσθωσης Έργων, του 
ιατρού εργασίας και του τεχνικού ασφαλείας, καθώς και 
τις αποφάσεις πρόσληψης / απόλυσης αυτών. 

3. Την τοποθέτηση υπαλλήλων στην Π.Κ.Μ 

4. Την τοποθέτηση και μετακίνηση των προϊσταμένων 
οργανικών μονάδων, τον ορισμό και τοποθέτηση αναπλη¬ 
ρωτή προϊσταμένου οργανικής μονάδας, καθώς και την 
απαλλαγή από τα καθήκοντα ευθύνης. 

5. Την κύρωση του πίνακα προακτέων των υπαλλήλων 
της ΠΚΜ 

6. Την παράταση προθεσμίας ορκωμοσίας ή διορισμού 
υπαλλήλων. 

7. Την παράταση ανάθεσης καθηκόντων έως έξι (6) μή¬ 
νες σε υπαλλήλους των Αυτοτελών Υπηρεσιών. 

8. Το συντονισμό για τη διενέργεια και ολοκλήρωση των 
εκλογών σε όλη την ΠΚΜ 

9. Τη συγκρότηση ειδικών εκλογικών συνεργείων με 
αποζημίωση για την αντιμετώπιση των εκτάκτων αναγκών 
κατά την προπαρασκευή και διεξαγωγή εκλογών. 

10. Τις μετακινήσεις υπαλλήλων από μία Γενική Διεύθυν¬ 
ση σε άλλη, ή σε υπηρεσίες που δεν υπάγονται σε Γενική 
Διεύθυνση και αντίστροφα. 

11. Την υπέρβαση κατανάλωσης καυσίμων των αυτοκι¬ 
νήτων που υπάγονται στο Γραφείο Περιφερειάρχη. 

Β) την παροχή εξουσιοδότησης υπογραφής πράξεων 
και εγγράφων, αρμοδιότητας της Γενικής Διεύθυνσης 
Εσωτερικής Οργάνωσης και Λειτουργίας της Περιφέρει¬ 
ας Κεντρικής Μακεδονίας, «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» 
στους Αντιπεριφερειάρχες της Μητροπολιτικής Ενότητας 
Θεσσαλονίκης και των Περιφερειακών Ενοτήτων Ημαθί¬ 
ας, Κιλκίς, Πέλλας, Πιερίας, Σερρών και Χαλκιδικής, στον 
Αντιπεριφερειάρχη τομέα ευθύνης Οικονομικών, Διαφά¬ 
νειας και Ηλεκτρονικής Διακυβέρνησης της Περιφέρειας 
Κεντρικής Μακεδονίας, στον Εκτελεστικό Γραμματέα, στον 
Προϊστάμενο της Γενικής Διεύθυνσης καθώς και στους 
Προϊστάμενους των Διευθύνσεων, Υποδιευθύνσεων και 
Τμημάτων της Γενικής Διεύθυνσης Εσωτερικής Οργάνω¬ 
σης και Λειτουργίας, ως ακολούθως: 

Β.1) Στους Αντιπεριφερειάρχες της Μητροπολιτικής 
Ενότητας 

Θεσσαλονίκης και των Περιφερειακών Ενοτήτων Ημα¬ 
θίας, Κιλκίς, Πέλλας, Πιερίας, 

Σερρών και Χαλκιδικής για: 

1. Την αναγγελία πρόσληψης υπαλλήλου και οικειοθε- 
λούς αποχώρησης μισθωτού, την καταγγελία σύμβασης 
εργασίας, τη βεβαίωση δήλωση εργοδότη για συμβάσεις 
ορισμένου χρόνου ή έργου, τις μισθολογικές μεταβολές, 
τους πίνακες συνολικού προσωπικού ΙΔΑΧ / ΙΔΟΧ, κ.λπ. 
εγγράφων - πινάκων (ΣΕΠΕ - ΕΡΓΑΝΗ) που αφορούν σε 
υπηρεσίες χωρικής τους αρμοδιότητας. 

Β.2) Στον Αντιπεριφερειάρχη τομέα ευθύνης Οικονο¬ 
μικών, Διαφάνειας και Ηλεκτρονικής Διακυβέρνησης της 
Περιφέρειας Κεντρικής Μακεδονίας για: 

1. Τα έντυπα που απορρέουν από τις φορολογικές και 
ασφαλιστικές υποχρεώσεις της Περιφέρειας Κεντρικής 
Μακεδονίας. 

Β.3) Στον Προϊστάμενο της Γενικής Διεύθυνσης Εσωτε¬ 
ρικής Οργάνωσης και Λειτουργίας για: 

1. Τον προγραμματισμό προσλήψεων και στελέχωσης 
της Περιφέρειας Κεντρικής Μακεδονίας. 


Β.4) Στους Π ροϊσταμένους της Διεύθυνσης Ανθρώπινου 
Δυναμικού και Διαχείρισης Ποιότητας ΠΚΜ και των Υπο¬ 
διευθύνσεων Οικονομικού -Ανθρωπίνων Πόρων Περιφε¬ 
ρειακών Ενοτήτων της Γενικής Διεύθυνσης Εσωτερικής 
Οργάνωσης και Λειτουργίας για: 

1 .Τα δελτία ατομικής υπηρεσιακής κατάστασης (Δ.Α.Υ.Κ) 
των υπαλλήλων χωρικής τους αρμοδιότητας, τα έγγραφα 
προς το Γενικό Λογιστήριο του Κράτους, τα ασφαλιστικά 
Ταμεία και άλλους φορείς. 

2. Την αναγγελία πρόσληψης υπαλλήλου και οικειοθε- 
λούς αποχώρησης μισθωτού, την καταγγελία σύμβασης 
εργασίας, τη βεβαίωση δήλωση εργοδότη για συμβάσεις 
ορισμένου χρόνου ή έργου, τους πίνακες συνολικού προ¬ 
σωπικού ΙΔΑΧ / ΙΔΟΧ, κ.λπ. εγγράφων - πινάκων (ΣΕΠΕ 
- ΕΡΓΑΝΗ) που αφορούν σε υπηρεσίες χωρικής τους αρ¬ 
μοδιότητας 

3. Τα έγγραφα που αφορούν στη διενέργεια εκλογών. 

4. Τη βεβαίωση για την παροχή εκλογικής εργασίας των 
υπαλλήλων των υπηρεσιών χωρικής τους αρμοδιότητας. 

Β.5) Στον Προϊστάμενο της Διεύθυνσης Οικονομικού 
ΠΚΜ της Γενικής Διεύθυνσης Εσωτερικής Οργάνωσης και 
Λειτουργίας για: 

1 .Την υπογραφή γραμματίων είσπραξης της ΠΚΜ 

Β.6) Στους ΠροϊσταμένουςτηςΔιεύθυνσης Οικονομικού 
ΠΚΜ και των Υποδιευθύνσεων Οικονομικού - Ανθρωπίνων 
Πόρων της Γενικής Διεύθυνσης Εσωτερικής Οργάνωσης 
και Λειτουργίας για: 

1 .Τα φύλλα διακοπής μισθοδοσίας υπαλλήλων χωρικής 
τους αρμοδιότητας 

2. Τα έντυπα της ΕΡΓΑΝΗΣ / ΣΕΠΕ - που αφορούν στις 
μισθολογικές μεταβολές υπαλλήλων ΙΔΑΧ/ ΙΔΟΧ της Μη- 
τροπολιτικής - Περιφερειακής τους Ενότητας. 

3. Τις βεβαιώσεις αποδοχών και τις βεβαιώσεις εισφο¬ 
ρών στα ασφαλιστικά Ταμεία. 

4. Τα αιτήματα προς Υπηρεσίες - Φορείς για χορήγηση 
βεβαιώσεων μη οφειλής. 

5. Τα έγγραφα που αφορούν στις διαδικασίες εκμίσθω- 
σης ακινήτων χωρικής τους αρμοδιότητας. 

6. Τις εξουσιοδοτήσεις υπαλλήλων για παραλαβή / 
κατάθεση παραστατικών, εγγράφων κ.λπ. σε Υπηρεσίες, 
Τράπεζες, κ.α. 

Β.7) Στον Προϊστάμενο του Τμήματος Ανθρώπινου Δυ¬ 
ναμικού ΠΚΜ της Διεύθυνσης Ανθρώπινου Δυναμικού 
και Διαχείρισης Ποιότητας ΠΚΜ της Γενικής Διεύθυνσης 
Εσωτερικής Οργάνωσης και Λειτουργίας για: 

1 .Τις βεβαιώσεις κενών οργανικών θέσεων της Περιφέ¬ 
ρειας Κεντρικής Μακεδονίας. 

Β.8) Στους ΠροϊστάμενουςτωνΤμημάτων Ανθρώπινου 
Δυναμικού ΠΚΜ της Διεύθυνσης Ανθρώπινου Δυναμικού 
και Ανθρώπινων Πόρων και Υποστήριξης των Υποδιευ¬ 
θύνσεων Οικονομικού - Ανθρωπίνων Πόρων της Γενικής 
Διεύθυνσης Εσωτερικής Οργάνωσης και Λειτουργίας για: 

1 .Τα Πιστοποιητικά Υπηρεσιακών Μεταβολών, τις βεβαι¬ 
ώσεις προϋπηρεσίας και περί ιδιότηταςτων Προϊσταμένων 
και υπαλλήλων χωρικής τους αρμοδιότητας. 

Β.9) Στους Προϊσταμένους τωνΤμημάτων Διοικητικής 
Υποστήριξης και Μέριμνας ΠΚΜ της Διεύθυνσης Ανθρώ¬ 
πινου Δυναμικού και Διαχείρισης Ποιότητας ΠΚΜ και Αν¬ 
θρώπινων Πόρων και Υποστήριξης των Υποδιευθύνσεων 
Οικονομικού της Γενικής Διεύθυνσης Εσωτερικής Οργά¬ 
νωσης και Λειτουργίας για: 

1 .Τις επικυρώσεις αντιγράφων εγγράφων εισερχόμενης, 
εξερχόμενης, διαβαθμισμένης ή αδιαβάθμητης αλληλο¬ 
γραφίας και φωτοαντιγράφων ιδιωτικών εγγράφων και 
φωτοαντιγράφων ή εγγράφων που έχουν εκδοθεί από 
αλλοδαπές αρχές, τις επικυρώσεις αντιγράφων από το 
πρωτότυπο ή το ακριβές αντίγραφο της εκδοόσας Αρχής 
καθώς και τη θεώρηση του γνησίου της υπογραφής, σύμ¬ 
φωνα με την εκάστοτε ισχύουσα νομοθεσία. 

2. Τα έγγραφα που αφορούν την παραλαβή εκλογικού 
υλικού. 

Β.10) Στον Προϊστάμενο του Τμήματος Ποιότητας και 
Προτυποποίησης ΠΚΜ της Διεύθυνσης Ανθρώπινου Δυ¬ 
ναμικού και Διαχείρισης Ποιότητας ΠΚΜ της Γενικής Δι¬ 
εύθυνσης Εσωτερικής Οργάνωσης και Λειτουργίας για: 

1 .Τα έγγραφα που αφορούν στη συλλογή στοιχείων για 
τη διαμόρφωση της πολιτικής ποιότητας και διοίκησης 
με στόχους, την προτυποποίηση και τη βελτιστοποίηση 
της απόδοσης όλων των διαδικασιών, εντύπων και πα¬ 
ραστατικών. 

2. Τις εισηγήσεις για τη μέριμνα και προώθηση επιμορ¬ 
φωτικών και εκπαιδευτικών προγραμμάτων του ανθρώ¬ 
πινου δυναμικού. 

Β.11) Στους ΠροϊσταμένουςτωνΤμημάτων Προϋπολο¬ 
γισμού, Λογιστικής και Ταμειακής Διαχείρισης ΠΚΜ της 
Διεύθυνσης Οικονομικού ΠΚΜ και Προϋπολογισμού, Λο¬ 
γιστικής καιΤαμειακής Διαχείρισης των Υποδιευθύνσεων 
Οικονομικού - Ανθρωπίνων Πόρων της Γενικής Διεύθυνσης 
Εσωτερικής Οργάνωσης και Λειτουργίας για: 

1. Τις βεβαιώσεις ύπαρξης πίστωσης. 

Γ) Τελικές διατάξεις 

1. ) Κάθε άλλη αρμοδιότητα που από το Νόμο απονέμε- 
ται στον Περιφερειάρχη αλλά δεν αναφέρεται ρητά στην 
παρούσα, μεταβιβάζεται στους Αντιπεριφερειάρχες σύμ¬ 
φωνα με τη χωρική ή θεματική τους αρμοδιότητα. 

2. ) Η κατά τα προηγούμενα αναφερόμενα στην παροχή 
εξουσιοδότησης υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡ¬ 
ΧΗ» στους Προϊστάμενους της Γενικής Διεύθυνσης, Διευ¬ 
θύνσεων, Υποδιευθύνσεων και Τμημάτων ισχύει σε κάθε 
περίπτωση έλλειψης, απουσίας ή κωλύματος τους και για 
τους νόμιμους αναπληρωτές τους. Σε περίπτωση έλλειψης, 
απουσίας ή κωλύματος και των νόμιμων αναπληρωτών 
τους, η παροχή εξουσιοδότησης υπογραφής επέρχεται, 
στις υπηρεσίες Έδρας και Μητροπολιτικής Ενότητας Θεσ¬ 
σαλονίκης, στα ιεραρχικά ανώτερα αυτών διοικητικά όρ¬ 
γανα, ενώ στις Περιφερειακές Ενότητες Ημαθίας, Κιλκίς, 
Πέλλας, Πιερίας, Σερρών και Χαλκιδικής στους Αντιπερι- 
φερειάρχες των Περιφερειακών Ενοτήτων. 

3. ) Οι εξουσιοδοτούμενοι, με την παρούσα απόφαση, 
να υπογράφουν «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» υποχρε- 
ούνται να ενημερώνουν τα ανώτερα αυτών υπηρεσιακά ή 
διοικητικά όργανα για κάθε σοβαρό θέμα και δύναται να 
προσκομίζουν σε αυτά για υπογραφή σχετικές αποφάσεις, 
πράξεις ή έγγραφα, που αφορούν τα θέματα αυτά. 

4. ) Από τη δημοσίευση της παρούσας καταργούνται, οι 
διατάξεις των άρθρων 10,11,12,13,14 και 15 του κεφα¬ 
λαίου Γ της υπ' 46114(9980)/18-11 -2014 απόφασης του 
Περιφερειάρχη Κεντρικής Μακεδονίας (ΦΕΚ 3129/τ.Β/21 - 
11-2014) περί μεταβίβασης αρμοδιοτήτων και εξουσιο¬ 
δότησης υπογραφής εγγράφων, αποφάσεων και άλλων 
πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» στους Αντιπερι- 
φερειάρχες, στον Εκτελεστικό Γραμματέα και στους Προ¬ 
ϊσταμένους Γενικών Διευθύνσεων, Διευθύνσεων, Τμημά¬ 


των και Γραφείων της Περιφέρειας Κεντρικής Μακεδονίας. 
Καταργείται δε αυτοδικαίως και κάθε άλλη σχετική με το 
παρόν ζήτημα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 27 Ιανουάριου 2017 
Ο Περιφερειάρχης 
ΑΠΟΣΤΟΛΟΣ ΤΖΙΤΖΙ ΚΩΣΤΑΣ 


Αριθμ.οικ. 30201 (393) (2) 

Μεταβίβαση αρμοδιοτήτων των Αυτοτελών Υπη¬ 
ρεσιών της Περιφέρειας Κεντρικής Μακεδονίας 
στους Αντιπεριφερειάρχες και στον Εκτελεστικό 
Γραμματέα της Περιφέρειας Κεντρικής Μακεδο¬ 
νίας, καθώς και παροχή εξουσιοδότησης υπογρα¬ 
φής εγγράφων, αποφάσεων και άλλων πράξεων 
«ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στους Προϊσταμέ¬ 
νους των Αυτοτελών Υπηρεσιών της Περιφέρειας 
Κεντρικής Μακεδονίας. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις των άρθρων 113,159,160,186, 242, 282 
και 283 του ν. 3852/2010 «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης-Πρόγραμμα 
Καλλικράτης» (ΦΕΚ87/Α/7-6-2010), όπως τροποποιήθηκε, 
συμπληρώθηκε και ισχύει. 

2. Τις διατάξεις του ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ».(ΦΕΚ 26/Α/09-02-2007), όπως 
τροποποιήθηκε, συμπληρώθηκε και ισχύει. 

3. Τις διατάξεις των άρθρων 5 και 7 παρ. 2 περ. β. του 
ν. 3469/2006 « Εθνικό Τυπογραφείο, Εφημερίςτης Κυβερ¬ 
νήσεως και λοιπές διατάξεις» (ΦΕΚ 131/Α/28-6-2006). 

4. Τις διατάξεις των άρθρων 9 και 18 του ν. 2690/1999 
«Κώδικας Διοικητικής Διαδικασίας» (ΦΕΚ45/Α/09-03-1999) 
όπως τροποποιήθηκε και ισχύει. 

5. Τις υπ' αριθμ. 81320 και 77909 / 01 -12-2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ. 4302./τ.Β/30-12-2016), με τις 
οποίες εγκρίθηκε η τροποποίηση του Οργανισμού της 
Περιφέρειας Κεντρικής Μακεδονίας (π.δ. 133/2010, ΦΕΚ 
226/τ.Α/27-12-2010). 

6. Τις διατάξεις των άρθρων 54 και 90 του π.δ. 63/2005 
(ΦΕΚ 98 Α/22-4-05) «Κωδικοποίηση της νομοθεσίας για 
την Κυβέρνηση και τα κυβερνητικά όργανα.». 

7. Την υπ' αριθμ. Γ.Π.Κ.Μ./οικ3245/16-09-2014 (ΦΕΚ 572/ 
ΥΟΔΔ/19-9-2014) απόφαση του Περιφερειάρχη περί ορι¬ 
σμό Αντιπεριφερειαρχών και ανάθεση τομέων ευθύνης 
τους. 

8. Την υπ' αριθμ. 353591 (7730)/10-9-2014 απόφαση 
του Περιφερειάρχη Κεντρικής Μακεδονίας περί διορισμού 
Εκτελεστικού Γραμματέα (ΦΕΚ 1253/τ.Γ/19-9-14). 

9. Την υπ' αριθμ. 461114(9980)/18-11-2014 απόφαση 
του Περιφερειάρχη Κεντρικής Μακεδονίας περί μεταβί¬ 
βασης συγκεκριμένων αρμοδιοτήτων και παροχή εξουσι¬ 
οδότησης υπογραφής εγγράφων, αποφάσεων και άλλων 
πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στους Αντιπε- 







Τεύχος Β' 335/08.02.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


2583 


ριφερειάρχες, στον Εκτελεστικό Γραμματέα και στους 
Προϊστάμενους Γενικών Διευθύνσεων, Διευθύνσεων,Τμη¬ 
μάτων και Γραφείων της Περιφέρειας Κεντρικής Μακεδο¬ 
νίας (ΦΕΚ. 3129/τ.Β/21-11-2014), όπως τροποποιήθηκε, 
συμπληρώθηκε και ισχύει. 

10. Τις υπ' αριθμ. οικ. 19759(331)/! 5-01-2016 και οικ. 
563171 (9593)/22-12-2015 αποφάσεις του Περιφερειάρ¬ 
χη Κεντρικής Μακεδονίας (ΦΕΚ 63/τ.Β/22-01-2016, ΦΕΚ 
2978/τ.Β/31-12-2015) περί εξουσιοδότηση υπογραφής «με 
εντολή Περιφερειάρχη» και μεταβίβαση αρμοδιοτήτων 
στους Αντιπεριφερειάρχες. 

11. Την αριθμ. ΔΟΑ/οικ.26601/10-10-2007 εγκύκλιο 
του Υπουργείου Εσωτερικών και την αριθμ. ΔΟΑ/οικ. 
8638/26-03-2013 εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα δι¬ 
οικητικά έγγραφα. 

12. Την υπ' αριθμ. 26/2008 Γνωμοδότηση του Νομικού 
Συμβουλίου του Κράτους. 

13. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
των Αυτοτελών Υπηρεσιών της Περιφέρειας Κεντρικής 
Μακεδονίας. 

14. Το γεγονός ότι από την παρούσα απόφαση δεν 
προκαλείται δαπάνη σε βάρους του Κρατικού Προϋπο¬ 
λογισμού ή της Περιφέρειας Κεντρικής Μακεδονίας, απο¬ 
φασίζουμε: 

Α) Τη μεταβίβαση συγκεκριμένων αρμοδιοτήτων των 
Αυτοτελών Υπηρεσιών της Περιφέρειας Κεντρικής Μακε¬ 
δονίας στους Αντιπεριφερειάρχες της Περιφέρειας Κεντρι¬ 
κής Μακεδονίας, καθώς και στον Εκτελεστικό Γραμματέα 
της Περιφέρειας Κεντρικής Μακεδονίας και 

Β) την παροχή εξουσιοδότησης υπογραφής πράξεων 
και εγγράφων, αρμοδιότητας των Αυτοτελών Υπηρεσιών 
της Περιφέρειας Κεντρικής Μακεδονίας στους Αντιπερι- 
φερειάρχεςτης Περιφέρειας Κεντρικής Μακεδονίας, στον 
Εκτελεστικό Γραμματέατης Περιφέρειας Κεντρικής Μακε¬ 
δονίας, καθώς και στους Προϊσταμένους των Αυτοτελών 
Υπηρεσιών της Περιφέρειας Κεντρικής Μακεδονίας, ως 
ακολούθως: 

1. Αυτοτελής Διεύθυνση Υποστήριξης Καινοτομίας και 
Επιχειρηματικότητας ΠΚΜ 

Α.)Τη μεταβίβαση αρμοδιοτήτων της Αυτοτελούς Διεύ¬ 
θυνσης Υποστήριξης Καινοτομίας και Επιχειρηματικότητας 
ΠΚΜ ως εξής: 

Α.1) Στον Εκτελεστικό Γραμματέα της Περιφέρειας Κε¬ 
ντρικής Μακεδονίας, ως ακολούθως: 

1. Τη συγκρότηση των Περιφερειακών Οργάνων Ελέγ¬ 
χου των ιδιωτικών επενδύσεων για την πιστοποίηση των 
δαπανών, των αναπτυξιακών ή επενδυτικών νόμων ή άλ¬ 
λων πηγών χρηματοδότησης. 

2. Την απόφαση καταβολής εγκεκριμένης επιχορήγησης. 

3. Το σχεδίασμά, την κατάρτιση και την εκτέλεση δράσε¬ 
ων προγραμμάτων συγχρηματοδοτούμενων από την Ε.Ε. 

4. Την απόφαση καταβολής επιδότησης χρηματοδοτικής 
μίσθωσης για την επένδυση επιχείρησης. 

5. Τις συμβάσεις συγχρηματοδοτούμενων έργων. 

6. Τη συγκρότηση Περιφερειακής Γνωμοδοτικής επι¬ 
τροπής 

7. Την απόφαση υπαγωγής ή τροποποίησης επενδυτικού 
σχεδίου επιχείρησης στη κατηγορία της περιφερειακής 


συνοχής των γενικών επενδυτικών σχεδίων των αναπτυ¬ 
ξιακών νόμων. 

8.Την ανάκληση απόφασης υπαγωγής επενδυτικού σχε¬ 
δίου και επιστροφή ενισχύσεων που έχουν καταβληθεί 
σύμφωνα με τις διατάξεις των επενδυτικών νόμων. 

Β.) Την παροχή εξουσιοδότησης υπογραφής πράξεων 
και εγγράφων, αρμοδιότητας της Αυτοτελούς Διεύθυνσης 
Υποστήριξης Καινοτομίας και Επιχειρηματικότητας ΠΚΜ, 
«ΜΕ ΕΝΤΟΛΗ ΠΕΡΙΦΕΡΕΙΑΡΧΗ» ως εξής: 

Β.1) Στον Προϊστάμενο της Αυτοτελούς Διεύθυνσης Υπο¬ 
στήριξης Καινοτομίας και Επιχειρηματικότητας ΠΚΜ, για: 

1. Τις διοικητικές πράξεις που εκδίδονται βάσει του θε¬ 
σμικού πλαισίου των Αναπτυξιακών Νόμων. 

2. Την υλοποίηση των εγκεκριμένων εργασιών, των ανα¬ 
πτυξιακών ή επενδυτικών νόμων ή άλλων πηγών χρημα¬ 
τοδότησης αρμοδιότητας της Διεύθυνσης Αναπτυξιακού 
Π ρογραμματισμού. 

3. Τηντροποποίηση, ολοκλήρωση, οριστικοποίηση κό¬ 
στους και πιστοποίηση έναρξης παραγωγικής λειτουργίας. 

4. Την απόφαση δημοσιονομικής διόρθωσης. 

5. Τη διάθεση προϊόντος καταπεσούσης εγγυήσεως. 

6. Την επιστροφή εγγυητικής επιστολής. 

7. Την επιστροφή αχρεωστήτως καταβληθείσας επιχο- 
ρήγησης. 

8. Τη διαβίβαση δικαιολογητικών πληρωμής και κατα¬ 
στάσεων πληρωμής των επιχειρήσεων. 

9. Την παραλαβή και τον έλεγχο πληρότητας και νομιμό¬ 
τητας των αιτήσεων υπαγωγής σε αναπτυξιακούς νόμους. 

10. Την εξέταση ενστάσεων επί των αποτελεσμάτων του 
ελέγχου πληρότητας και νομιμότητας και των αποτελε¬ 
σμάτων αξιολόγησης των αιτήσεων υπαγωγής στον Ανα¬ 
πτυξιακό Νόμο, από αρμόδια επιτροπή της (Αυτοτελούς) 
Διεύθυνσης. 

11. Τις εισηγήσεις για τη σύσταση και συγκρότηση της 
Περιφερειακής Γνωμοδοτικής Επιτροπής. 

12. Τις εισηγήσεις για την καταβολή των επιχορηγήσεων 
στους φορείς υλοποίησης των επενδυτικών σχεδίων και η 
έκδοση σχετικών αποφάσεων καταβολής επιχορήγησης. 

13. Τις εισηγήσεις προς τα συλλογικά όργανα / επιτροπές 
της ΠΚΜ για την έγκριση και υλοποίηση έργων. 

14. Τη μέριμνα για κάθε άλλη ενέργεια και την υπογραφή 
πράξεων που αφορούν στην άσκηση των αρμοδιοτήτων 
της Αυτοτελούς Διεύθυνσης Καινοτομίας και Επιχειρημα¬ 
τικότητας 

2. Αυτοτελής Διεύθυνση Πολιτικής Προστασίας ΠΚΜ 

Α.)Τη μεταβίβαση αρμοδιοτήτων της Αυτοτελούς Διεύ¬ 
θυνσης Πολιτικής Προστασίας της Περιφέρειας Κεντρικής 
Μακεδονίας ως εξής: 

Α.1) Στον Αντιπεριφερειάρχη της Μητροπολιτικής Ενό¬ 
τητας Θεσσαλονίκης, ως ακολούθως: 

1 .Την έκδοση Αποφάσεων περί άμεσης διάθεσης προ¬ 
σωπικού, οχημάτων και μηχανημάτων προς αντιμετώπιση 
εκτάκτων αναγκών της Π.Ε. 

2. Τη σύνταξη και επικαιροποίηση των Μνημονίων Ενερ¬ 
γειών αντιμετώπισης εκτάκτων αναγκών λόγω συμβάντων 
πολιτικής προστασίας της ΠΚΜ. 

3. Την έκδοση Αποφάσεων Συγκρότησης Επιτροπών 
Ελέγχου, Καταγραφής και Αποτίμησης ζημιών σε πληγεί- 
σες επιχειρήσεις. 

4. Την κατ’ εξαίρεση λήψη απόφασης για άμεση διά¬ 
θεση προσωπικού, οχημάτων και μηχανημάτων, καθώς 
και ότι άλλο απαιτηθεί προς αντιμετώπιση των εκτάκτων 

αναγκών, όταν προκύπτει άμεσος κίνδυνος βλάβης της 
περιουσίας και της ζωής των πολιτών, της οικονομίας, των 
υποδομών και των συμφερόντων της Περιφέρειας ή Πε¬ 
ριφερειακής Ενότητας. 

5. Το συντονισμό και τη επίβλεψη του έργου της Πολι¬ 
τικής Προστασίας για την πρόληψη, ετοιμότητα, αντιμε¬ 
τώπιση και αποκατάσταση καταστροφών. 

6. Τη χορήγηση βεβαιώσεων πιστοποιητικών συμμετο¬ 
χής και παρακολούθησης ασκήσεων Πολιτικής Προστα¬ 
σίας. 

7. Την εισήγηση στα αρμόδια Περιφερειακά Όργανα για 
θέματα αρμοδιότητας τωνΤμημάτων Πολιτικής Προστα¬ 
σίας των Π.Ε. 

8. Την εισήγηση συγκρότησης και πρόσκλησης επιτρο¬ 
πών εθελοντικών ομάδων για θέματα Πολιτικής Προστα¬ 
σίας. 

9. Τη Συγκρότηση Ομάδων Επιφυλακής για την αντιμε¬ 
τώπιση εκτάκτων αναγκών που προκύπτουν από πυρκα¬ 
γιές ή καύσωνα. 

10. Την εισήγηση πραγματοποίησης κοινωνικών εκδη¬ 
λώσεων, ευαισθητοποιώντας και ενημερώνοντας τους 
πολίτες σε θέματα Πολιτικής Προστασίας. 

11. Την εισήγηση υποστήριξης επιστημονικών και ερευ¬ 
νητικών προγραμμάτων από φορείς που ασχολούνται με 
θέματα Πολιτικής Προστασίας. 

12. Τα διαβιβαστικά, προπαρασκευαστικά και πληρο¬ 
φοριακά έγγραφα που απευθύνονται στα Υπουργεία, στις 
Αποκεντρωμένες Διοικήσεις και λοιπούς φορείς. 

Β.) Την παροχή εξουσιοδότησης υπογραφής πράξεων 
και εγγράφων, αρμοδιότητας της Αυτοτελούς Διεύθυνσης 
Πολιτικής Προστασίας της Περιφέρειας Κεντρικής Μακε¬ 
δονίας, «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» ως εξής: 

Β.1) Στον Προϊστάμενο της Αυτοτελούς Διεύθυνσης 
Πολιτικής Προστασίας της Περιφέρειας Κεντρικής Μακε¬ 
δονίας για: 

1. Τα διαβιβαστικά, προπαρασκευαστικά και πληρο¬ 
φοριακά έγγραφα της Αυτοτελούς Διεύθυνσης Πολιτικής 
Προστασίας που απευθύνονται στις Γενικές Διευθύνσεις, 
Δ/νσεις και Αυτοτελή Τμήματα της ΠΚΜ και αφορούν το 
συντονισμό και την επίβλεψη του έργου της Πολιτικής 
Προστασίας για την πρόληψη, ετοιμότητα, αντιμετώπιση 
και αποκατάσταση των καταστροφών. 

2. Την αλληλογραφία με τις εγκαταστάσεις 5ΕΧ/Ε50 σε 
θέματα που αφορούν στην ενημέρωση του κοινού. 

3. Την αλληλογραφία σε θέματα πρόληψης, αντιμε¬ 
τώπισης και αποκατάστασης φυσικών και τεχνολογικών 
καταστροφών, ατυχημάτων ή τρομοκρατικών ενεργειών. 

4. Την ενημέρωση των Υπηρεσιών της ΠΚΜ και ΜΕΘ σε 
ότι αφορά στο Δελτίο Καιρού (καθημερινά), στον Ημερή¬ 
σιο Χάρτη Πρόβλεψης Κινδύνου Πυρκαγιάς (καθημερινά 
στην αντιπυρική περίοδο), στην προειδοποίηση των Υπη¬ 
ρεσιών της ΠΚΜ και ΜΕΘ για τα έκτακτα δελτία καιρού 
(Δελτία Επικίνδυνων Καιρικών Φαινομένων, Δελτία Θυ¬ 
ελλωδών Φαινομένων), η ενημέρωση της διαδικτυακής 
πύλης της ΠΚΜ σε ότι αφορά στα παραπάνω και η τήρηση 
του Μητρώου Δελτίων Επικίνδυνων Καιρικών Φαινομένων 
και Θυελλωδών Φαινομένων. 

5. Τα έγγραφα που αφορούν τη συμμετοχή σε εκδηλώ¬ 
σεις ενημέρωσης κοινού για θέματα φυσικών και τεχνο¬ 
λογικών καταστροφών, ατυχημάτων ή τρομοκρατικών 
ενεργειών σε εκδηλώσεις, ημερίδες, συνέδρια κ.λπ. 


3. Αυτοτελές Τμήμα Συλλογικών Οργάνων ΠΚΜ 

Α.) Τη μεταβίβαση συγκεκριμένων αρμοδιοτήτων του 
Αυτοτελούς Τμήματος 

Συλλογικών Οργάνων της Περιφέρειας Κεντρικής Μα¬ 
κεδονίας ως εξής: 

Α.1) Στον Εκτελεστικό Γραμματέα της Περιφέρειας Κε¬ 
ντρικής Μακεδονίας, ως ακολούθως: 

1. Τον ορισμό υπαλλήλων ως Γραμματέων συλλογικών 
οργάνων. 

4. Αυτοτελές Τμήμα Εσωτερικού Ελέγχου 

Α.1) Στον Εκτελεστικό Γραμματέα της Περιφέρειας Κε¬ 
ντρικής Μακεδονίας, ως ακολούθως: 

1. Τα απαντητικά έγγραφα του Αυτοτελούς Τμήματος 
Εσωτερικού Ελέγχου προς Υπουργεία, Ανεξάρτητες Αρχές 
και λοιπά Ελεγκτικά Όργανα της Δημόσιας Διοίκησης. 

Β.) Την παροχή εξουσιοδότησης υπογραφής πράξεων 
και εγγράφων, αρμοδιότητας του Αυτοτελούς Τμήματος 
Εσωτερικού Ελέγχου της Περιφέρειας Κεντρικής Μακεδο¬ 
νίας, «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» ως εξής: 

Β.1) Στον Προϊστάμενο του ΑυτοτελούςΤμήματος Εσω¬ 
τερικού Ελέγχου της Περιφέρειας Κεντρικής Μακεδονίας 
για: 

1. Την υποβολή προτάσεων και εισηγήσεων για την βελ¬ 
τίωση των διαδικασιών των υπηρεσιών της Περιφέρειας 
Κεντρικής Μακεδονίας στα πλαίσια των αρμοδιοτήτων 
του τμήματος. 

2. Την υποβολή ετήσιας έκθεσης απολογισμού πεπραγ¬ 
μένων στον Περιφερειάρχη. 

3. Τα έγγραφα προς υπηρεσίες της ΠΚΜ στα πλαίσια 
άσκησης των αρμοδιοτήτων του Τμήματος. 

5. Αυτοτελές Τμήμα Παλλαϊκής Άμυνας και Πολιτικής 
Σχεδίασης Εκτάκτων Αναγκών (ΠΑΜ-ΠΣΕΑ) 

Α.) Τη μεταβίβαση συγκεκριμένων αρμοδιοτήτων του 
ΑυτοτελούςΤμήματος Παλλαϊκής Άμυνας και Πολιτικής 
Σχεδίασης Εκτάκτων Αναγκών (ΠΑΜ-ΠΣΕΑ) ως εξής: 

Α.1.) Στους Αντιπεριφερειάρχες των Περιφερειακών 
Ενοτήτων Ημαθίας, Κιλκίς, Πέλλας, Πιερίας, Σερρών και 
Χαλκιδικής της Περιφέρειας Κεντρικής Μακεδονίας ως 
ακολούθως: 

Ι.Την ετοιμότητα εφαρμογής των Σχεδίων και Μέτρων 
της Πολιτικής Σχεδίασης Εκτάκτου Ανάγκης (ΠΣΕΑ). 

2. Τη συνεργασία με τις Στρατιωτικές Αρχές, περιοχής 
ευθύνης, για την εναρμόνιση των Σχεδίων και Μέτρων 
ΠΣΕΑ με τα αντίστοιχα των Στρατιωτικών. 

3. Το συντονισμό και την κατεύθυνση των ενεργειών 
όλων των Υπηρεσιών, περιοχής ευθύνης, για την επίτευξη 
της εφαρμογής των επιταγών της ΠΣΕΑ. 

4. Τη συγκρότηση Μικτών Επιτροπών και Ομάδων Ερ¬ 
γασίας με συμμετοχή υπαλλήλων των Υπηρεσιών της Πε¬ 
ριφέρειας και των λοιπών Πολιτικών Δυνάμεων, περιοχής 
ευθύνης (Κρατικές Υπηρεσίες, Σώματα Ασφαλείας, Πυρο¬ 
σβεστικό Σώμα, Νομικά Πρόσωπα Δημοσίου και Ιδιωτικού 
Δικαίου, Οργανισμοί κι Επιχειρήσεις πάσης φύσεως Δημό¬ 
σιες και Ιδιωτικές), για την μελέτη, εισήγηση, προγραμ¬ 
ματισμό, έλεγχο και σχεδίαση επί διαφόρων θεμάτων και 
Μέτρων ΠΣΕΑ. 

5. Τη μέριμνα για τη χορήγηση αναστολών κατάταξης 
σε εφέδρους. 

6. Την έκδοση των Φύλλων Ατομικής Πρόσκλησης σε 
περίπτωση Πολιτικής Επιστράτευσης. 

7. Τη μέριμνα για παροχή εξουσιοδότησης, στο προσω¬ 
πικό της ΠΚΜ, χειρισμού διαβαθμισμένου υλικού. 

8. Την τήρηση, την αναμόρφωση και την επικαιροποίηση 
των σχεδίων οργανώσεως, κινητοποιήσεως και δράσε- 
ως όλων των Πολιτικών Δυνάμεων, περιοχής ευθύνης, σε 
περίοδο πολέμου για την ικανοποίηση των αναγκών της 
Εθνικής Άμυνας. 

9. Την κατάρτιση Μνημονίων Ενεργειών επί σχεδίων 
ΠΣΕΑ/ΠΚΜ πολεμικής περιόδου. 

10. Την τήρηση, αναμόρφωση, επικαιροποίηση Μνη¬ 
μονίων Ενεργειών επί σχεδίων ΠΣΕΑ/ΠΚΜ πολεμικής πε¬ 
ριόδου. 

11. Την Έγκριση Μνημονίων Ενεργειών επί των Σχεδίων 
ΠΣΕΑ/ΠΚΜ που συντάσσονται από τις Εμπλεκόμενες στα 
Σχέδια Υπηρεσίες. 

12. Τη σχεδίαση και λήψη μέτρων εξασφάλισης των 
αναγκαίων μέσων, υλικών, εφοδίων και αποθηκευτικών 
χώρων, καθώς και η σύνταξη πινάκων των απαιτούμενων 
πιστώσεων 

13. Την επιλογή και την κατανομή του διαθέσιμου προ¬ 
σωπικού γιατη συγκρότηση των Μονάδων ΠολιτικήςΆμυ- 
νας σε συνεργασία με τις Στρατιωτικές και Αστυνομικές 
Αρχές. 

14. Τη μέριμνα για την επιχειρησιακή εκμετάλλευση των 
Μονάδων Πολιτικής Άμυνας σε περίπτωση έντασης ή σε 
περίοδο πολέμου. 

15. Τη μέριμνα για την επιμόρφωση του άμαχου πληθυ¬ 
σμού και του προσωπικού που στελεχώνει τιςΤοπικές Μο¬ 
νάδες ΠολιτικήςΆμυνας, σε θέματα άμυνας, προστασίας κι 
επιβίωσης στον πόλεμο, σε συνεργασία με τις Αστυνομικές 
Αρχές καθώς και την έγκριση προγραμμάτων εκπαίδευσης 
αυτών. 

16. Τη διεξαγωγή Εθνικών Διακλαδικών Ασκήσεων 

17. Τη μέριμνα για τη συγκρότηση ομάδων εργασίας, 
Επιτροπών κ.λπ. βάσει της υφιστάμενης Σχεδίασης Πολε¬ 
μικής Περιόδου. 

18. Τη μέριμνα για την ένταξη στους πίνακες Α' και Β' 
Κατηγορίας Οργανισμών κι Επιχειρήσεων, περιοχής ευ¬ 
θύνης, που κρίνονται απαραίτητοι για τη ζωή του Έθνους 
σε περίοδο κρίσης ή πολέμου. 

19. Τον έλεγχο και την παρακολούθηση της Πολιτικής 
Άμυνας των Δημοσίων Ανεξαρτήτων Ιδρυμάτων (ΔΑΙ), 
περιοχής ευθύνης. 

Α.2.) Στον Εκτελεστικό Γραμματέα της Περιφέρειας Κε¬ 
ντρικής Μακεδονίας, ως ακολούθως: 

1. Την ετοιμότητα εφαρμογής των Σχεδίων και Μέτρων 
της Πολιτικής Σχεδίασης Εκτάκτου Ανάγκης (ΠΣΕΑ) 

2. Τη συνεργασία με τις Στρατιωτικές Αρχές, περιοχής 
ευθύνης, για την εναρμόνιση των Σχεδίων και Μέτρων 
ΠΣΕΑ με τα αντίστοιχα των Στρατιωτικών. 

3. Το συντονισμό και την κατεύθυνση των ενεργειών 
όλων των Υπηρεσιών, περιοχής ευθύνης, για την επίτευξη 
της εφαρμογής των επιταγών της ΠΣΕΑ. 

4. Τη συγκρότηση Μικτών Επιτροπών και Ομάδων Ερ¬ 
γασίας με συμμετοχή υπαλλήλων των Υπηρεσιών της Πε¬ 
ριφέρειας και των λοιπών Πολιτικών Δυνάμεων, περιοχής 
ευθύνης (Κρατικές Υπηρεσίες, Σώματα Ασφαλείας, Πυρο¬ 
σβεστικό Σώμα, Νομικά Πρόσωπα Δημοσίου και Ιδιωτικού 
Δικαίου, Οργανισμοί κι Επιχειρήσεις πάσηςφύσεως Δημό¬ 
σιες και Ιδιωτικές), για την μελέτη, εισήγηση, προγραμ¬ 
ματισμό, έλεγχο και σχεδίαση επί διαφόρων θεμάτων και 
Μέτρων ΠΣΕΑ. 

5. Τη μέριμνα για τη χορήγηση αναστολών κατάταξης 
σε εφέδρους. 


6. Την έκδοση των Φύλλων Ατομικής Πρόσκλησης σε 
περίπτωση Πολιτικής Επιστράτευσης. 

7. Τη μέριμνα για παροχή εξουσιοδότησης, στο προσω¬ 
πικό της ΠΚΜ, χειρισμού διαβαθμισμένου υλικού. 

δ.Την τήρηση,την αναμόρφωση και την επικαιροποίηση 
των σχεδίων οργανώσεως, κινητοποιήσεως και δράσε- 
ως όλων των Πολιτικών Δυνάμεων, περιοχής ευθύνης, σε 
περίοδο πολέμου για την ικανοποίηση των αναγκών της 
Εθνικής Άμυνας. 

9. Την κατάρτιση Μνημονίων Ενεργειών επί σχεδίων 
ΠΣΕΑ/ΠΚΜ πολεμικής περιόδου. 

10. Την τήρηση, αναμόρφωση, επικαιροποίηση Μνη¬ 
μονίων Ενεργειών επί σχεδίων ΠΣΕΑ/ΠΚΜ πολεμικής πε¬ 
ριόδου. 

11. Την Έγκριση Μνημονίων Ενεργειών επί των Σχεδίων 
ΠΣΕΑ/ΠΚΜ που συντάσσονται από τις Εμπλεκόμενες στα 
Σχέδια Υπηρεσίες. 

12. Τη σχεδίαση και λήψη μέτρων εξασφάλισης των 
αναγκαίων μέσων, υλικών, εφοδίων και αποθηκευτικών 
χώρων, καθώς και η σύνταξη πινάκων των απαιτούμενων 
πιστώσεων. 

13. Την επιλογή και την κατανομή του διαθέσιμου προ¬ 
σωπικού γιατη συγκρότηση των Μονάδων ΠολιτικήςΆμυ- 
νας σε συνεργασία με τις Στρατιωτικές και Αστυνομικές 
Αρχές. 

14. Τη μέριμνα για την επιχειρησιακή εκμετάλλευση των 
Μονάδων ΠολιτικήςΆμυνας σε περίπτωση έντασης ή σε 
περίοδο πολέμου. 

15. Τη μέριμνα για την επιμόρφωση του άμαχου πληθυ¬ 
σμού και του προσωπικού που στελεχώνει τιςΤοπικές Μο¬ 
νάδες ΠολιτικήςΆμυνας, σε θέματα άμυνας, προστασίας κι 
επιβίωσης στον πόλεμο, σε συνεργασία με τις Αστυνομικές 
Αρχές καθώς και την έγκριση προγραμμάτων εκπαίδευσης 
αυτών. 

16. Τη διεξαγωγή Εθνικών Διακλαδικών Ασκήσεων. 

17. Τη μέριμνα για τη συγκρότηση ομάδων εργασίας, 
Επιτροπών κ.λπ. βάσει της υφιστάμενης Σχεδίασης Πολε¬ 
μικής Περιόδου. 

18. Τη μέριμνα για την ένταξη στους πίνακες Α' και Β' 
Κατηγορίας Οργανισμών κι Επιχειρήσεων, περιοχής ευ¬ 
θύνης, που κρίνονται απαραίτητοι για τη ζωή του Έθνους 
σε περίοδο κρίσης ή πολέμου. 

19. Τον έλεγχο και την παρακολούθηση της Πολιτικής 
Άμυνας των Δημοσίων Ανεξαρτήτων Ιδρυμάτων (ΔΑΙ), 
περιοχής ευθύνης. 

Β.) Την παροχή εξουσιοδότησης υπογραφής πράξεων 
και εγγράφων, αρμοδιότητας του Αυτοτελούς Τμήματος 
Παλλαϊκής Άμυνας και Πολιτικής Σχεδίασης Εκτάκτων Ανα¬ 
γκών (ΠΑΜ-ΠΣΕΑ) της Περιφέρειας Κεντρικής Μακεδονίας, 
«ΜΕ ΕΝΤΟΛΗ ΠΕΡΙΦΕΡΕΙΑΡΧΗ» ως εξής: 

Β.1) Στον Προϊστάμενο του Αυτοτελούς Τμήματος Παλ- 
λαϊκήςΆμυναςκαι Πολιτικής Σχεδίασης Εκτάκτων Αναγκών 
(ΠΑΜ-ΠΣΕΑ) της Περιφέρειας Κεντρικής Μακεδονίας για: 

1 .Τα έγγραφα σχετικά με τη σύνταξη και υπογραφή του 
Πρωτοκόλλου Καταστροφής. 

2. Την εκπροσώπηση της Π.Κ.Μ. σε συσκέψεις, επιτροπές 
και ασκήσεις για θέματα ΠΣΕΑ. 

3. Την τήρηση συνθηκών ασφαλείας στην υπηρεσία 
ΠΣΕΑ και την πιστή εφαρμογή του Εθνικού Κανονισμού 
Ασφάλειας για τη διακίνηση της διαβαθμισμένης αλλη¬ 
λογραφίας. 

4. Τα έγγραφα που αφορούν τη διεξαγωγή Ασκήσεων- 
Ενημέρωσης Προϊσταμένων Κλιμακίων και συνεργασίας 
με τις Ε.Δ. πλην Εκδιδόμενων Οδηγιών Ασκήσεων, αποφά¬ 
σεων συγκρότησης συνεργείων απασχόλησης, ενεργειών 
επί επεισοδίων, Αναφορών Ημερήσιας Δραστηριότητας 
και τελικών Αναφορών. 

5. Τα έγγραφα που αφορούν τη συγκρότηση ομάδων ερ¬ 
γασίας, Επιτροπών κ.λπ. βάσει της υφιστάμενης Σχεδίασης 
Πολεμικής Περιόδου πλην των αποφάσεων συγκρότησης. 

6. Τις ΠΡΟΣΘΗΚΕΣ και τα ΕΠΙΣΥΝΑΜΜΑΤΑ των Σχεδίων 
ΠΣΕΑ/ ΠΚΜ, πολεμικής περιόδου. 

7. Τα διαβιβαστικά, προπαρασκευαστικά και πληροφο¬ 
ριακά έγγραφα που απευθύνονται σε άλλες Διευθύνσεις, 
Τμήματα και Γραφεία της ΠΚΜ και σε λοιπές πάσης φύσεως 
Υπηρεσίες του Δημοσίου. 

8. Τη διαδικαστική αλληλογραφία για παροχή εξουσιο¬ 
δότησης, στο προσωπικό της ΠΚΜ, χειρισμού διαβαθμι¬ 
σμένου υλικού. 

Β.2) Στους Προϊσταμένους των Γραφείων Παλλαϊκής 
Άμυνας και Πολιτικής Σχεδίασης Εκτάκτων Αναγκών (ΠΑΜ- 
ΠΣΕΑ) της Περιφέρειας Κεντρικής Μακεδονίας για: 

1 .Τα έγγραφα σχετικά με τη σύνταξη και υπογραφή του 
Πρωτοκόλλου Καταστροφής. 

2. Την εκπροσώπηση σε συσκέψεις, επιτροπές και ασκή¬ 
σεις για θέματα ΠΣΕΑ, σε επίπεδο Περιφερειακής Ενότη¬ 
τας. 

3. Την τήρηση συνθηκών ασφαλείας στην υπηρεσία 
ΠΣΕΑ και την πιστή εφαρμογή του Εθνικού Κανονισμού 
Ασφάλειας για τη διακίνηση της διαβαθμισμένης αλλη¬ 
λογραφίας. 

6. Αυτοτελές Γραφείο Τύπου και Δημοσίων Σχέσεων 

Α.) Την παροχή εξουσιοδότησης υπογραφής πράξεων 
και εγγράφων, αρμοδιότητας του Αυτοτελούς Γραφείου 
Τύπου και Δημοσίων Σχέσεων της Περιφέρειας Κεντρικής 
Μακεδονίας, «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» ως εξής: 

Α.Ί) Στον Προϊστάμενο του Αυτοτελούς Γραφείου Τύ¬ 
που και Δημοσίων Σχέσεων της Περιφέρειας Κεντρικής 
Μακεδονίας για: 

1. Το αιτήματα στα αρμόδια Υπουργεία για τον ορισμό 
ημερομηνίας τέλεσης θεσμοθετημένων εκδηλώσεων το¬ 
πικής σημασίας. 

2. Την αλληλογραφία και διαβίβαση αιτημάτων των 
Προξενικών αρχών προς την Υπηρεσία Διεθνών Σχέσεων 
του Υπουργείου Εξωτερικών που αφορούν στην τέλεση 
εκδηλώσεων στην Περιφέρεια Κεντρικής Μακεδονίας. 

3. Την αναζήτηση προσφορών για ορισμένα πρωτογε¬ 
νή αιτήματα των θεσμοθετημένων και τοπικής σημασίας 
εκδηλώσεων. 

4. Τη διαβίβαση πρωτότυπων δικαιολογητικών (τιμο¬ 
λόγια,δελτία αποστολής) των προμηθευτών, για την πλη¬ 
ρωμή των πρωτογενών αιτημάτων(εκδηλώσεις), στη Δ/ 
νση Οικονομικού. 

5. Τα πρωτογενή αιτήματα για έγκριση δαπάνης και 
ανάληψη δέσμευσης πίστωσης θεσμοθετημένων και μη 
εκδηλώσεων. 

6. Τις ενέργειες για την διεκπεραίωση των πρωτογενών 
αιτημάτων που αφορούν εκδηλώσειςτης Περιφέρειας Κε¬ 
ντρικής Μακεδονίας και κάθε ενέργεια για την διαβίβαση 
σε υπηρεσίες της ΠΚΜ για πληρωμή τους. 

7. Τη μέριμνα για την οργάνωση των δραστηριοτήτων 
της Περιφέρειας και για τη διαχείριση των δαπανών που 
προκύπτουν, στο πλαίσιο συνεργασίας της Π ΚΜ με αντί¬ 


στοιχους δημόσιους φορείς και άλλους φορείς τηςΤοπικής 
Αυτοδιοίκησης. 

8. Τη διαχείριση Προγράμματος Επικοινωνιακής Προβο¬ 
λής της Περιφέρειας Κεντρικής Μακεδονίας, αποστολή και 
ηλεκτρονική υποβολή στη Γενική Γραμματεία Ενημέρωση 
και Επικοινωνίας. 

9. Την παραχώρηση αίθουσας Περιφερειακού Συμβου¬ 
λίου - εκτός συνεδριάσεων τακτικών και έκτακτων του 
Περιφερειακού Συμβουλίου. 

10. Το Πρόγραμμα εορταστικών εκδηλώσεων 

11. Τον εορτασμό εθνικών επετείων 

12. Τον ορισμό τελεταρχών 

13. Τον ορισμό υπαλλήλων που θα απασχοληθούν στη 
ΔΕΘ 

14. Την προετοιμασία, οργάνωση και υλοποίηση τελε- 
τών-εκδηλώσεων (εκφωνήσεις-αποφωνήσεις τελετών, 
ταξιθεσία) και τήρηση της εθιμοτυπίας της Περιφέρειας 
Κεντρικής Μακεδονίας στο πλαίσιο εθνικών εορτών πα¬ 
νελλήνιας και τοπικής σημασίας στην Περιφέρεια, παρε¬ 
λάσεων (28ης Οκτωβρίου και 25ης Μαρτίου), Παγκοσμίων 
Ημερών και Ημερών Μνήμης. 

15. Την αλληλογραφία με τα αρμόδια όργανα για θέματα 
που αφορούν τη διανομή έντυπου υλικού προβολής δρά¬ 
σεων της Περιφέρεια Κεντρικής Μακεδονίας. 

16. Τις απαντήσεις σε ερωτήματα πολιτών και αφορούν 
προγραμματισμένες εκδηλώσεις της Περιφέρεια Κεντρι¬ 
κής Μακεδονίας. 

Γ) Τελικές διατάξεις 

1) Η κατά τα προηγούμενα αναφερόμενα στην παροχή 
εξουσιοδότησης υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡ¬ 
ΧΗ» στους Προϊστάμενους Αυτοτελών Διευθύνσεων και 
Τμημάτων ισχύει σε κάθε περίπτωση έλλειψης, απουσίας 
ή κωλύματος τους και για τους νόμιμους αναπληρωτές 
τους. Σε περίπτωση έλλειψης, απουσίας ή κωλύματος και 
των νόμιμων αναπληρωτών τους, η παροχή εξουσιοδότη¬ 
σης υπογραφής επέρχεται στα ιεραρχικά ανώτερα αυτών 
διοικητικά όργανα. 

2) Οι εξουσιοδοτούμενοι, με την παρούσα απόφαση, 
να υπογράφουν «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» υποχρε- 
ούνται να ενημερώνουν τα ανώτερα αυτών διοικητικά 
όργανα για κάθε σοβαρό θέμα και δύναται να προσκομί¬ 
ζουν σε αυτά για υπογραφή σχετικές αποφάσεις, πράξεις 
ή έγγραφα, που αφορούν τα θέματα αυτά. 

3) Από τη δημοσίευση της παρούσας καταργούνται, 
οι διατάξεις των άρθρων 30, 31, 32, 33, 33α,34 και 35 
του κεφαλαίου Η' της υπ' 46114(9980)/18-11-2014 από¬ 
φασης του Περιφερειάρχη Κεντρικής Μακεδονίας (ΦΕΚ 
3129/τ.Β/21 -11 -2014) περί μεταβίβασης αρμοδιοτήτων 
και εξουσιοδότησης υπογραφής εγγράφων, αποφάσε¬ 
ων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» 
στους Αντιπεριφερειάρχες, στον Εκτελεστικό Γραμματέα 
και στους Προϊσταμένους Γενικών Διευθύνσεων, Διευθύν¬ 
σεων,Τμημάτων και Γραφείων της Περιφέρειας Κεντρικής 
Μακεδονίας. Καταργείται δε αυτοδικαίως και κάθε άλλη 
σχετική με το παρόν ζήτημα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 27 Ιανουάριου 2017 
Ο Περιφερειάρχης 
ΑΠΟΣΤΟΛΟΣ ΤΖΙΤΖΙ ΚΩΣΤΑΣ 

